Съюза.
 а) Производствен капацитет и свободен капацитет в КНР
 (42)
 Липсата на съдействие от страна на китайските производители износители се отрази неблагоприятно върху определянето на свободния капацитет в Китай. За да събере възможно най-големия обем информация, Комисията поиска информация от две сдружения на китайски износители (Китайската камара за международна търговия, „CCOIC“, и Китайската търговска камера за внос и износ на текстилни изделия, „CCCT“), чиито членове представляват повече от половината от оценката на китайския производствен капацитет. Тези сдружения изпратиха подробни отговори, които обаче не можаха да бъдат проверени поради липсата на съдействие от страна на производителите износители. Предоставената информация се представя в съображенията по-долу и се сравнява с другата налична информация (от искането за преглед и други налични източници (10)).
 (43)
 Според CCOIC-CCCT свободният капацитет в Китай е отбелязал само ограничено увеличение през периода 2012 г. — РПРП и може да бъде определен като нарастващ от начално ниво от 150 000 — 250 000 метрични тона (МТ) през 2012 г. до 200 000 — 300 000 МТ през разследвания период в рамките на прегледа.
 (44)
 Службите на Комисията направиха подробно изчисление и на свободния капацитет въз основа на друга налична информация. Основните елементи, които бяха взети предвид при изчислението, са i) инсталираните мощности на китайските производители, ii) търсенето на вътрешния пазар и iii) износът за други държави.
 (45)
 По отношение на потреблението на вътрешния пазар в Китай всички заинтересовани страни изглежда са съгласни с данните, съдържащи се в искането. Тези данни сочат нарастване на търсенето на вътрешния пазар в Китай през разглеждания период (+ 20 % — от около 900 000 MT през 2012 г. до около 1 150 000 MT през 2015 г.).
 (46)
 По отношение на данните за китайския износ Комисията взе предвид китайската база със статистически данни относно износа, които показват ръст от 47 % в периода 2012 г. — РПРП.
 (47)
 И на последно място, що се отнася до оценката на китайския производствен капацитет, според искането на жалбоподателя, което се позовава на международно признато секторно проучване (11), през 2012 г. китайският капацитет е възлизал на над 1 600 000 МТ и през разследвания период в рамките на прегледа е достигнал около 2 400 000 МТ.
 Таблица 1
 (в хиляди МТ)
 2012 г.
 2013 г.
 2014 г.
 РПРП
 Китайски капацитет (12)
 1 633
 1 828
 2 126
 2 370 (13)
 Търсене на вътрешния пазар (12)
 896
 985
 1 057
 1 158 (13)
 Износ (14)
 255
 294
 362
 376
 Използване на капацитета (%)
 71
 70
 67
 65
 Свободен капацитет
 482
 549
 707
 836
 (48)
 Въз основа на това изчисление свободният капацитет на китайските производители бе оценен на над 800 000 МТ през разследвания период в рамките на прегледа, т.е. около седем пъти общото налично количество на пазара на ЕС (15) и почти девет пъти обема на производството на производителите от ЕС (оценяван на 92 461 МТ).
 (49)
 В заключение няма основания да се счита, че оценката на капацитета, предложена от CCOIC и CCCT, би била твърде консервативна. По-специално ако се направи сравнение с прогнозите за търсенето на вътрешния пазар